

VLADA REPUBLIKE HRVATSKE

Zagreb, 31. listopada 2022.

**PREDLAGATELJ:** Ministarstvo gospodarstva i održivog razvoja

**PREDMET:** Prijedlog odluke o davanju prethodne suglasnosti društvu Hrvatska elektroprivreda d.d. za kreditno zaduženje kod Privredne banke Zagreb d.d., Zagreb

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 117. stavka 1. Zakona o proračunu („Narodne novine“, broj 144/21.), a u vezi s člankom 54. Zakona o izvršavanju državnog proračuna Republike Hrvatske za 2022. godinu („Narodne novine“, broj 62/22.), Vlada Republike Hrvatske je na sjednici održanoj 31. listopada 2022. donijela

**O D L U K U**

**o davanju prethodne suglasnosti društvu Hrvatska elektroprivreda d.d.**

**za kreditno zaduženje kod Privredne banke Zagreb d.d., Zagreb**

**I.**

Daje se prethodna suglasnost društvu Hrvatska elektroprivreda d.d. za kreditno zaduženje kod Privredne banke Zagreb d.d., Zagreb, u iznosu od 150.000.000,00 eura, uvećano za kamate, naknade i troškove, radi financiranja općih poslovnih potreba i investicijskih projekata.

**II.**

Prethodna suglasnost iz točke I. ove Odluke, daje se uz sljedeće uvjete:

|  |  |
| --- | --- |
| * davatelj kredita: * korisnik kredita: | Privredna banka Zagreb d.d., Zagreb  Hrvatska elektroprivreda d.d. |
| * namjena: | financiranje općih potreba korisnika kredita |
| * način i rok korištenja: * način i rok vraćanja: | jednokratno ili sukcesivno, do 12 mjeseci od sklapanja ugovora o kreditu  jednokratno, 5 godina od datuma potpisa ugovora o kreditu |
| * redovna kamatna stopa: | varijabilna, u visini 3 M Euribor + kamatna marža u iznosu 1,13 p.p. minimalno 1,13 % godišnje |
| * naknada za obradu kredita: * naknada za rezervaciju   sredstava:   * naknada za prijevremenu   otplatu kredita:   * instrumenti osiguranja: | 0,10 % od ugovorenog iznosa kredita, jednokratno  0,10 % na neiskorišteni iznos kredita, godišnje  - prve dvije godine od potpisa ugovora o kreditu 0,15 % od iznosa koji se prijevremeno otplaćuje  - od dvije do četiri godine od potpisa ugovora o kreditu 0,10 % od iznosa koji se prijevremeno otplaćuje  - nakon četiri godine od potpisa ugovora o kreditu: ne naplaćuje se  ukoliko se prijevremena otplata vrši iz vlastitih sredstava, neovisno o datumu prijevremene otplate, naknada se ne naplaćuje  - jedna zadužnica korisnika kredita u formi i sadržaju prihvatljivom za kreditora u skladu s odredbama Ovršnog zakona  - dvije bjanko akceptirane vlastite mjenice „bez protesta“ korisnika kredita, uz mjenično očitovanje ovjereno od strane javnog bilježnika. |

**III.**

Obvezuje se društvo Hrvatska elektroprivreda d.d. da otplati kredit iz točke I. ove Odluke do njegove konačne otplate i u slučaju promjene vlasničkih odnosa korisnika kredita.

**IV.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

Obrazloženje

Člankom 54. Zakona o izvršavanju državnog proračuna Republike Hrvatske za 2022. godinu (Narodne novine, broj 62/22, u daljnjem tekstu: Zakon) propisano je da pravna osoba u većinskom vlasništvu Republike Hrvatske sklapa ugovore o dugoročnom kreditu na osnovi odluke o prethodnoj suglasnosti Vlade Republike Hrvatske ako vrijednost posla prelazi iznos od 7.500.000,00 kuna.

Budući da društvo Hrvatska elektroprivreda – dioničko društvo, kao pravna osoba u većinskom vlasništvu Republike Hrvatske planira dugoročno kreditno zaduženje u iznosu koji prelazi iznos iz članka 54. Zakona i to kod Privredne banke Zagreb d.d. u iznosu od 150.000.000,00 eura, za realizaciju planiranog dugoročnog kreditnog zaduženja potrebna je odluka o suglasnosti Vlade Republike Hrvatske.

Nadzorni odbor Društva je na sjednici održanoj 07. lipnja 2022. donio Odluku (42-1.1/2022) o davanju suglasnosti Upravi Društva za zaduženje kod Privredne banke Zagreb d.d. sklapanjem ugovora o dugoročnom kreditu u iznosu do 150.000.000,00 eura.

Donošenje ove Odluke neće imati utjecaj na rashode i izdatke Državnog proračuna Republike Hrvatske, budući da odobrenje ovoga kreditnog zaduženja kao i sama isplata kredita nije uvjetovana davanjem jamstva Republike Hrvatske.

Nacrtom Ugovora o dugoročnom kreditu s sa Privrednom bankom Zagreb uz dostavu 1 (jedne) zadužnice potrebno dostaviti i 2 (dvije) bjanko akceptirane vlastite mjenice „bez protesta“ Korisnika kredita uz mjenično očitovanje.

Slijedom navedenog, Ministarstvo gospodarstva i održivog razvoja pripremilo je Prijedlog Odluke o davanju prethodne suglasnosti društvu Hrvatska elektroprivreda – dioničko društvo, za dugoročno kreditno zaduženje Privredne banke Zagreb d.d., sklapanjem ugovora u svrhu financiranja općih poslovnih potreba i investicijskih projekata u skladu s investicijskim planom HEP grupe.